kardosdrur/scandi-wiki huggingface dataset:
Valentinus (gnostiker)

Valentinus (født ca. 100 antagelig i Ægypten; død ca. 160 eller lidt senere) var en gnostiker i 2. århundrede.

Den græske dannelse fik han i Alexandria, og under Hadrian (†138) kom han til Rom og fremsatte en vranglære, som vandt en del tilslutning, men også megen modstand fra kirkelig side, således blandt andet fra Justinus Martyr. Hans ophold i Rom varede fra ca. 135 til ca. 160-165, men i øvrigt vides intet med sikkerhed om hans liv. Heller ikke hans lære er klart bevaret.

Gnosticisme 
Valentinus har skrevet både homilier, breve og salmer, men kun fragmenter er bevarede, og af hans disciples skrifter er der også bevaret lidt, men gennem den sparsomme litteratur fra valentinianernes egen side og gennem de fyldigere beretninger hos kirkefædrene lader det sig dog fastslå, at valentinianismen har været en af de betydeligste gnostiske retninger.

Æonlære 
Som særlig karakteristisk for denne retning nævnes dens æonlære. Gud er det uudgrundelige dyb, men ud fra "dybet" strømmer parvis æoner, "tanken" eller "den enbårne" og "sandheden", "mennesket" og "menigheden" osv., og disse æoner skildres snart som egenskaber hos Gud, snart som selvstændige personlige væsner. En af æonerne, "visdommen", forstyrrede harmonien og blev derfor fjernet fra guddomsfylden; fra denne æon udgik demiurgen, og denne skabte atter verden.

Opdeling af menneskene i grupper 
Menneskene deles i tre grupper: der er mange hylikere, hos hvem det materielle råder, nogle færre psykikere, som står højere i åndelig henseende, og som kan frelses ved tro, og endelig nogle ganske få pneumatikere, der er rent åndelige og frelses ved gnosis. I læren om Kristus er valentinianerne doketer, det vil sige Jesus blev kun tilsyneladende et menneske.

Bibelen 
Valentinianerne søger at stå på skriftens grund. Det Gamle Testamente benyttes og anerkendes, og af Det Ny Testamente benyttes især Paulus' og Johannes' skrifter. Til de betydeligste valentinianere hørte Ptolemæus og Herakleon. Også den syrisk-aramæiske Bardesanes (†222) var påvirket af Valentinus. 

I det hele bredte Valentinus’ discipelkreds sig, og valentinianerne fik tidligt egne templer, prædikanter og salmedigtere. Sædvanligvis benyttede de kirkelige udtryk og skikke for derved lettere at vinde proselytter. Nogle havde en dobbelt dåb, en for katekumener og en for pneumatikere. Kirkens mænd kæmpede ivrigt mod denne blandingsform af hedenskab og kristendom, og efterhånden forsvandt den.

Litteratur 
 Frederik Torm: Valentinianismens Historie og Lære, 1901 - Disputats online hos Archive.org
 Fredrik Nielsen: Haandbog i Kirkens Historie I, 1893

Kilder

Fodnoter 



Kristne
Religionsstiftere
Gnosticisme
Willem Drees

Willem Drees (født 5. juli 1886, død 14. maj 1988) var en nederlandsk politiker.  Han var premierminister i Holland fra 7. august 1948 til 22. december 1958, valgt for Partij van de Arbeid (Arbejderpartiet).

Der skete mange væsentlige begivenheder under hans embedstid som premierminister i Holland, såsom afkolonisering af Hollandsk Ostindien og genopbygningen af Holland efter Anden Verdenskrig.

Eksterne henvisninger 
 

Regeringsledere fra Nederlandene
Partiledere fra det hollandske arbejderparti
Nederlændere i 1800-tallet
Nederlændere i 1900-tallet
Winchester Cathedral

Winchester Domkirke eller Winchester Cathedral er én af Englands største kirker. Er viet til Treenigheden, Sankt Peter, Sankt Paul og Sankt Svithun.

Tidligere hovedstadskirke 
Kirken ligger i Winchester, der i 519 blev hovedstad i kongedømmet Wessex. Derefter var Winchester hovedstad for England frem til omkring år 1100.

Betydningsfulde begivenheder i Winchester Domkirke 

 1042: KongHardeknuds begravelse
 1043: Edvard Bekenderens kroning.
 1045: Brylluppet mellem Edvard Bekenderen og Edith af Wessex.
 1068: Kroningen af Matilde af Flandern (gift med Vilhelm Erobreren) til dronning.
 1172: Kroningen af Henrik den yngre (regerede sammen med sin far Henrik 2. af England) og hans dronning Marguerite (senere dronning af Ungarn).
 1194: Den anden kroning af Richard Løvehjerte.
 1403: Brylluppet mellem Henrik 4. af England og Johanne af Navarra.
 1554: Brylluppet mellem Maria 1. af England og Filip 2. af Spanien.

Biskoppen af Winchester 
I kraft af Winchesters historie som tidligere hovedstad havde biskoppen af Winchester rang som nummer tre blandt Den engelske kirkes biskopper. Han var placeret lige efter ærkebiskopperne af Canterbury og af York.

I 1533 rykkede Henrik 8. af England biskopperne af London og af Durham frem. Herefter har biskoppen af Winchester været nummer fem blandt de engelske biskopper. 

Ærkebiskopperne af Canterbury og York er fødte medlemmer af Overhuset. Det samme er biskopperne af London,  Durham og Winchester.

Begravet i kirken
 Knud den Store

Eksterne henvisninger 

 

Domkirker i England
Sydvestengland
Sydøstengland
Winchester
The War on Drugs

The War on Drugs er et amerikansk indie rock-band fra Philadelphia, Pennsylvania, som blev dannet i 2005. Bandet består af Adam Granduciel (vokal, guitar), David Hartley (bas), Robbie Bennett (keyboard), Charlie Hall (trommer), Jon Natchez (saxofon) og Anthony LaMarca (guitar).

Bandet blev dannet af Granduciel og Kurt Vile, og udgav deres debutalbum Wagonwheel Blues i 2008. Kort tid efter udgivelsen, forlod Kurt Vile gruppen for at fokusere på sin solokarriere. Bandets andet studiealbum Slave Ambient blev udgivet i 2011.

Bandets tredje album Lost in the Dream, blev udgivet i 2014 og modtag fremragende anmeldelser. Det danske musikmagasin "Gaffa" havde bl.a. Albumet, som nummer 7 på deres liste over de bedste internationale udgivelser i 2014. Tidligere samarbejdspartner Charlie Hall gik ind i bandet som fast trommeslager under indspilningen af pladen og saxofonist Jon Natchez og guitarist Anthony LaMarca spillede med bandet på deres efterfølgende verdensturne.

Kilder

Eksterne henvisninger 
 
 
 

Rockgrupper fra USA
Musikgrupper fra 2005
Indierockgrupper fra USA
Krementjukreservoiret

Krementjukreservoiret (, ) er det største reservoire på Dnepr. Reservoiret er opkaldt efter byen Krementjuk. Reservoirets samlede areal er 2.250 km² og er beliggende i Poltava, Tjerkasy og Kirovohrad oblast i det centrale Ukraine. Bygningen af dæmningen blev afsluttet i 1959, hvor Krementjuk vandkraftværk blev afsluttet.

Reservoiret er 185 km langt, 30 km bredt og har en gennemsnitlig dybde på 6 m. Den samlede vandmængde er 13,5 km³. Reservoiret anvendes hovedsageligt til kunstvanding, regulering af vandføringen, fiskeri og lokal transport. De vigtigste havne ved reservoiret er Tsjerkasy og Svitlovodsk. Floden Sula udmunder i reservoiret og har skabt et delta med mange øer.

Vandkraftværket har en effekt på 625 MW og en årlig elproduktion på 1,506 TWh. Ud over elproduktion er reservoiret vigtigt for fiskeri. Langs bredderne ligger der store virksomheder til opdræt fisk.

Billeder

Referencer

Eksterne henvisninger 

 Topografisk kort (1:100 000), der viser demningen, som danner reservoiret  

Reservoirer på Dnepr
Etableret i 1959
Tjerkasy oblast
Kirovohrad oblast
Poltava oblast
Vandkraftværker i Ukraine
Dæmninger i Ukraine
Sébastien Izambard

Sébastien Izambard (født 7. marts 1973 i Paris) er en fransk sanger, pladeproducer, komponist, sanger og selvlært kunstner, medlem af gruppen af crossover klassisk musik Il Divo. Hans vokale rækkevidde er klassificeret som vox populi, men har en phonic tenor tessitura.

I 2000 udgav han sin første og eneste soloalbum med titlen "Libre", nåede nummer et i rækkefølgen af salget i Frankrig, Canada og Belgien. Som medlem af Il Divo har solgt over 26 millioner eksemplarer på verdensplan diske . Parallelt til gruppen , er Izambard stadig skrive og komponere sange til andre popkunstnere .

Aktivt medlem af den franske organisation SMTA Assistance Médicale Toit du Monde og global ambassadør for Children Foundation Sanfilippo.

Referencer

Eksterne henvisninger 

 

Singer-songwritere fra Frankrig
Gerd Rahbek-Clemmensen

Gerd Vibeke Rahbek-Clemmensen (født 25 oktober 1950) er adm. direktør i Ecco Holding. Hun har siden 1999 været ansat i Ecco, hvor hun startede som jurist. Hun har desuden været juridisk direktør i selskabet. Hun har været medlem af Ecco bestyrelse siden 2012.

Siden 2014 har hun siddet i Schackenborg Fondens fem mand store bestyrelse. Fonden købte Schackenborg Slot af H.K.H Prins Joachim i 1. juli 2014. Schackenborg Fondens formål er at bevare Schackenborg Slot som en af landsdelens vigtigste historiske ejendomme. 

Gerd Vibeke Rahbek-Clemmensen var fra 1975 til 1976 landsformand for Konservativ Ungdom og var KU-landsformand nr. 31. Hun var den første, og indtil videre eneste, kvindelige landsformand for Konservativ Ungdom.

Referencer 

Erhvervsfolk fra Danmark
Yours Truly (Ariana Grande-album)

Yours Truly er Ariana Grandes debutalbum. Albummet udkom den 30 august 2013 via Republic Records og Island Records.

Spor 
 Honeymoon Avenue
 Baby I
 Right There (feat. Big Sean)
 Tattooed Heart
 Lovin' It
 Piano
 Daydreamin'
 The Way (feat. Mac Miller)
 You'll Never Know
 Almost Is Never Enough
 Popular Song
 Better Left Unsaid

Referencer 

Popalbum fra USA
Debutalbum fra 2013
My Everything (Ariana Grande-album)

My Everything er det andet studiealbum af den amerikanske sanger Ariana Grande, som blev udgivet den 22. august 2014 via Republic Records. Grande beskriver My Everything som en "evolution" fra hendes første album "Yours Truly" (2013); den udforsker mere modne temaer og genrer. My Everything debuterede i toppen af  Billboard 200 og solgte 169.000 eksemplarer på den første uge. Den debuterede som nummer 1 i Australien og Canada og toppede på top 20 verden over.

Baggrund 
Grandes debutalbum Yours Truly blev udgivet den 3. september 2013 og blev mødt med kritikerros. Senere samme måned udtalte Grande i et interview med Rolling Stone, at hun var begyndt at arbejde på at skrive og arbejde på sit andet album, og at hun allerede havde færdiggjort to sange. Indspilningerne begyndte i oktober 2013, hvor Grande atter arbejdede med sine producere fra debutalbummet  Harmony Samuels og Tommy Brown.

I januar 2014 bekræftede Grande, at hun ligeledes benyttede sig af nye producere ved Ryan Tedder, Savan Kotecha, Benny Blanco og Max Martin.

Det blev den 3. marts 2014 annoceret, at Grande ville være med på den femte single fra Chris Browns album  "Don't Be Gone Too Long" fra X. Singlen var oprindeligt sat til at blive udgivet den 25. marts 2014, men blev udskudt, da Brown blev sat i fængsel. Hun annoncerede sangens forsinkelse via Twitter, hvor hun skrev "My loves… so obviously some things have changed recently... So we have to delay the dbgtl countdown, some things are out of our control". 

To dage efter offentliggørelsen af singlens forsinkelse udgav Grande i stedet den første single fra sit andet album. Den 28. juni 2018 offentliggjorde Grande, at titlen på albummet ville være My Everything, og det var sat til at blive udgivet den 25. august 2014. Billederne til fronten af albummet blev taget den 27. maj 2014.

Udgivelse og markedsføring 
Den 28. juni 2014 annoncerede Grande, at det ville være muligt at forudbestille hendes album via hendes hjemmeside. Dem, der forudbestilte hendes album, ville få eksklusiv adgang til Grandes stream af en koncert, som blev holdt den 24. august, hvor hun ville optræde sangene fra hendes album for første gang. Grande indledte hendes første verdensturné ved navn The Honeymoon Tour til støtte for albummet, som begyndte i februar 2015.

I ugerne før udgivelsen af My Everything blev flere teasere for albummet udgivet. Den 7. juli 2014 postede Grande en forpremiere af "Best Mistake" på Instagram, som er sunget sammen med rapperen Big Sean. Den 27. juli 2014 blev "Be My Baby" filmet af en fan til en koncert og udgivet på YouTube. Grande retweetede et link til videoen på hendes Twitter-profil. 
Hun retweetede et link til en anden teaser den 4. august.

Den 24. august åbnede Grande 2014 MTV Video Music Awards med "Break Free", og senere dukkede hun op for at optræde med "Bang Bang" sammen med Jessie J og Nicki Minaj.

Spor 

Noter
 refererer til en vokalproducer
 refererer til en co-producer

Referencer 

Album fra 2014
Ibrahim Mahlab

Ibrahim Mahlab (født 12. april 1949) er Egyptens premierminister, han overtog posten den 1. marts 2014. Han har tidligere været boligminister.

Referencer 

Politikere fra Egypten
Abdel Khaliq Sarwat Pasha

Abdel Khalek Sarwat Pasha (1873 - 1928) var Egyptens Egyptens premierminister i to perioder; 1. marts 1922–30. november 1922 og 26. april 1927-16. marts 1928.

Politikere fra Egypten
Isa Mustafa

Isa Mustafa (født 15. maj 1951) er kosovansk politiker, han er Kosovos nuværende premierminister siden 9. december 2014 og leder for Kosovos Demokratiske Liga (LDK). Mustafa var borgmester for Pristina fra december 2007 til december 2013. Han er tidligere økonomi- og finansminister.

Eksterne henvisninger 

 Officiel hjemmeside 
 Premierministerens officielle hjemmeside

Politikere fra Kosovo
Drømmeland

"Drømmeland" er en dansk sang fra Apollorevyen 1937 sunget af Marguerite Viby og Hans W. Petersen. Sangen er desuden med i Cocktail, der senere på året blev udsendt med højdepunkter fra årets sommerrevyer. Sangen har tekst af Aage Steffensen og musik af Kai Normann Andersen.

Sangteksten 

Sangen er en duet på formen A-A-B-C-B, hvor A-stykket er på fire små linjer (sunget af henholdsvis Viby og Petersen), B-stykket har form af omkvæd, hvor begge sangere stemmer i (dog med forskellig tekst i de to omgange), mens C-delen er en kort bro til at komme tilbage til B-delens begyndelse igen. B-delen afsluttes begge gange med gentagelsen af ordet "drømmeland" tre gange på en måde, der bringer mindelser om børnesangen "Jeg gik mig over sø og land".

Indholdet beskriver sangernes jublende lykke over tilværelsen, der er så perfekt, som levede de i et drømmeland.

Melodi 
Kai Normann Andersens melodi er en munter, jazzet vise i en firdelt takt. I forbindelse med omkvædet har Andersen indlagt – i tråd med teksten – en lille antydning af "Jeg gik mig over sø og land", men kun et par takter, inden hans egen melodi fortsætter.

Indspilningen af sangen er i høj grad præget af Teddy Petersens orkester, der får rig lejlighed til at brillere i for-, mellem- og efterspil på nummeret med den ret korte tekst.

Melodien til "Drømmeland" er en af de 12 Andersen-sange, der kom med i kulturkanonen.

Referencer 

Sange fra Danmark
Sange af Kai Normann Andersen
Kulturkanonen
VM i badminton 2003

VM i badminton 2003 var det 13. VM i badminton afholdt af International Badminton Federation. Mesterskabet blev afviklet i National Indoor Arena i Birmingham, England i perioden 28. juli - 3. august 2003. England var VM-værtsland for anden gang, og det var også anden gang, at National Indoor Arena lagde gulv til VM-arrangementet.

Medaljevindere

Medaljetabel

Kilder 
 Tournament Software - World Championships 2003

Noter 

Sport i 2003
2003
VM i badminton 2006

VM i badminton 2006 var det 15. VM i badminton afholdt af International Badminton Federation. Mesterskabet blev afviklet i Palacio de Deportes i Madrid, Spanien i perioden 18. - 24. september 2006. Spanien var VM-værtsland for anden gang, men det var første gang, at Madrid værtsby for mesterskabet.

Medaljevindere

Medaljetabel

Kilder 
 Tournament Software - 2006 World Championships

Noter 

Sport i 2006
2006
VM i badminton 2007

VM i badminton 2007 var det 16. VM i badminton afholdt af Badminton World Federation. Mesterskabet blev afviklet i Stadium Putra i Kuala Lumpur, Malaysia i perioden 13. - 19. august 2007. Malaysia var VM-værtsland for første gang.

Medaljevindere

Medaljetabel

Kilder 
 Tournament Software - 2007 World Championships

Noter 

Sport i 2007
2007
Anders Anundsen

Anders Anundsen (født 17. november 1975 i Stavern) er en norsk politiker for Fremskrittspartiet (Frp). Anundsen blev udnævnt til justitsminister i Erna Solbergs regering 16. oktober 2013. Han var minister - justis- og beredskapsminister - til 2016.

Han blev valgt ind i Stortinget fra Vestfold i 2005, efter at have været suppleant 1997-2001, og genvalgt ved stortingsvalgene i 2009 og 2013. Han har tidligere været formand for Fremskrittspartiets Ungdom (FpU).

Eksterne henvisninger 

 «Anders Anundsen». Stortinget.no.

Stortingsrepræsentanter fra Fremskrittspartiet
Steen Hasselriis

Steen Hasselriis  (født 24. november 1947 i Værløse) er tidligere borgmester i Halsnæs Kommune, valgt for Venstre.

Hasselriis er uddannet civilingeniør. Han var borgmester i perioden 2014-2017.

Referencer

Eksterne henvisninger 
steenhasselriis.dk

Borgmestre fra Venstre
Civilingeniører fra Danmark
Kofoeds Enge

Kofoeds Enge ligger på Amagers sydlige spids, mellem Sydvestpynten og Aflandshage tæt på Kongelundsfortet.  Landskabet er den sjældne strandeng og samtidig fuglereservat.
For trækfuglene er det et yndet stoppested, inden de drager videre sydpå.
Som man kan læse af skiltene, må man ikke i ynglesæsonen (1. april til 15. juli) færdes ude ved vandkanten. Man skal holde sig til de tørre enge sammen med kvæget. Man skal ikke være bange for kvæget, bevæger man sig roligt, og ikke forstyrrer dem, gør de intet.
På strandengen kan man se følgende fugle:

Almindelig ryle
Dobbeltbekkasin
Dværgterne
Gul vipstjert
Havterne
Klyde
Rødben
Stor præstekrave
Strandskade
Vibe

Som rovfugl:
Rørhøg
Blå kærhøg

Kofoed Enge er en del af Natura 2000-område nr. 143 Vestamager og havet syd for og Naturpark Amager

Noter

Eksterne henvisninger 
 Løse hunde på strandengene. 
Kofoeds Enge – sjælden naturperle i København. 

Lokaliteter i Dragør Kommune
Hejremanden

Hejremanden (Erik H. Andersen) fra Frederiksberg er uddannet møbelsnedker, men arbejder som pedelmedhjælper. Han er berømt for at have "dresseret" vilde fiskehejrer. Man kan se de vilde fiskehejrer sidde tæt ved hejremanden, bl.a. ved Frederiksberg Have, Frederiksberg Hovedbibliotek, Frederiksberg Gymnasium, Frederiksberg Centret og CBS.

Eksterne henvisninger 
 Video med Hejremanden
 
 
 
 Video med Hejremanden, Frederiksberg Have 2015.
 https://ekstrabladet.dk/nyheder/samfund/kommune-reagerer-nu-er-det-slut-for-hejremanden/9619438

Personer fra Frederiksberg
Nürnbergkrøniken

Nürnbergkrøniken er en illustreret bibelsk parafrase og verdenshistorie, der følger menneskehedens historie i relation til biblen; den fortæller historien for mange vigtige byer i vesten. Den er skrevet på latin af Hartmann Schedel og bearbejdet til tysk af Georg Alt og blev udgivet i 1493. Illustrationerne er træsnit af Michael Wolgemut og Wilhelm Pleydenwurff. Det er en af de bedst beskrevne tidlige trykte bøger - en inkunabel - og en af de første, der integrerer illustrationer og tekst.

Lærde kalder den Liber Chronicarum (), da denne linje står i introduktionen i den latinske udgave. På engelsk kaldes den Nuremberg Chronicle og på dansk Nürnbergkrøniken efter den by, hvor den blev udgivet. På tysk kaldes den Die Schedelsche Weltchronik () efter forfatteren.

Eksterne henvisninger 

 Coloured Latin edition and First English Translation (and comparison)  at Beloit College
 Un-coloured (B&W) German language edition at Google Books
 Coloured German language full edition online 
 Coloured Latin edition from the Bayerische Staatsbibliothek
 The fulltext of the original book published in 1493

Krøniker fra Tyskland
Litteratur fra middelalderen
Litteratur i 1493
Vladimir Sjukhov

Vladimir Grigorjevitj Sjukhov (, ; født 16. august/28. august 1853 i Grajvoron, Belgorod ujesd, Kursk guvernement (nu Kursk oblast), Det Russiske Kejserrige, død 2. februar 1939 i Moskva, Sovjetunionen) var en russisk ingeniør, som ofte sammenlignes med Edison og Eiffel for sit innovative arbejde med metalliske strukturer (GUM).

Allerede mens han levede kaldtes Sjukhov for Ruslands Leonardo da Vinci. Han fik den officielle titel ”Det russiske imperiums første ingeniør”. Totalt tegnede Sjukhov over 500 broer, over 100 vandtårne, utallige højovne og han opfandt verdens første anlæg til olieboring. I overensstemmelse med hans projekt blev Ruslands første gasledning senere udlagt. Sjukhov konstruerede også en mekanisk drejescene til Moskvas teater.

Referencer

Eksterne henvisninger 

 Peter Gössel, Gabriele Leuthäuser, Eva Schickler: ”Architecture in the 20th century”, Taschen Verlag; 1990,  and 
 Sjuchovtornet fyller 85 år RUVR
 Fausto Giovannardi: "Vladimir G. Shukhov e la leggerezza dell’acciaio" , Borgo San Lorenzo, 2007.

Personer fra Kursk oblast
Ingeniører fra Rusland
Arkitekter fra Rusland
Personer fra Belgorod
Talinum fruticosum

Talinum fruticosum er en flerårig, urteagtig plante, som stammer fra Mexico, Caribien, Mellemamerika og store dele af Sydamerika. Den dyrkes mange steder i de tropiske egne som en bladgrønsag.

Beskrivelse 
Planten danner en roset af skruestillede, omvendt ægformede eller ovale, tykke blade. Den blomsterbærende stængel kan efterhånden blive næsten træagtig. Den har ligeledes skruestillede til næsten modsatte, tykke blade, og den bærer en lille, endestillet stand, hvor de enkelte blomster er 5-tallige og regelmæssige med lyserøde kronblade.

Planten når en højde på ca. 50 cm

Hjemsted 
Planten hører oprindeligt hjemme i Mexico, Caribien, Mellemamerika og de nordlige dele af Sydamerika. Her vokser den i lysninger og langs veje i urskovsagtige planetsamfund. En rest på omtrent 41 ha af Caatinga-skoven, beliggende i Poço Verde, delstaten Sergipe, Brasilien, trives på tør bund og uden at være blevet plyndret for tømmer. Skoven er tæt, i næsten naturlig stand og under gendannelse. Her vokser arten sammen med bl.a. Almindelig Fennikel, Almindelig Ildkrone, Almindelig Pigæble), Basilikum, Bauhinia cheilantha (en art af Orkidetræ), Begonia ulmifolia (en art af Begonie), Capparis flexuosa (en art af Kapers), Croton campestris, Croton grewioides, Croton heliotropiifolius, Croton sonderianus,Croton tetradenius og Croton urticifolius (arter af Kroton), Heliotropium indicum (en art af Heliotrop), Ipomoea brasiliana, Ipomoea brasiliensis og Ipomoea hederifolia (arter af Pragtsnerle), Manihot dichotoma (en art af Maniok), Senna alata, Senna cana, Senna spectabilis og Senna uniflora (arter af Sennes) og Storfrugtet Natskygge samt Solanum gardneri, Solanum paniculatum og Solanum stipulaceum (andre arter af Natskygge)

Anvendelse 
Da Talinum fruticosum er rig på vitaminer, heriblandt A og C-vitamin, og også indeholder vigtige mineraler som jern og kalcium, bruges den meget som bladgrønsag. Da den desuden er rig på oxalsyre, bør personer med nyreproblemer, podagra og leddegigt undgå eller begrænse indtagelsen af denne plante. Den bliver dyrket i Vestafrika, Sydasien, Sydøstasien og i de varme dele af Nord- og Sydamerika. Ved siden af Celosia-arter er Talinum fruticosum én af de vigtigste grønsager i Nigeria. I Brasilien bliver den dyrket langs Amazonflodens bredder og den spises hovedsageligt i delstaterne Pará og Amazonas.

Noter

Eksterne links 
 EcoPort: Talinum triangulare - kort beskrivelse på 
 Online Nigeria: Nigerian recipes - madopskrifter på 

Grøntsager
Dneprreservoiret

Dneprreservoiret (, ) er et vandreservoir på, og opkaldt efter Dnepr-floden i Ukraine, som er beliggende i Dnipropetrovsk og Zaporizjzja oblast. Reservoiret blev skabt i 1932 ved opførelsen af Dnepr vandkraftværket.

Reservoiret har et areal på 410 km², er 129 km langt, har en gennemsnitlig bredde på 3,2 km (7 km på det bredeste), og har en gennemsnitlig dybde på 8 meter (53 m på det dybeste sted). Den samlede vandmængde er 3,3 km³.

Lenin Søen, der strækker sig cirka ti kilometer fra mundingen af Samara-floden, grænser op til nordlige ende af reservoiret. Oprettelsen af reservoiret oversvømmede de historiske Dnepr Strømfald, og besejlingen af hele reservoiret blev muligt. Reservoiret har muliggjort besejling af Dnepr hele vejen fra udmundingen i Sortehavet til Kyiv og videre.

Vandkraftværket har en installert effekt på 1 569 MW og producerer 3,6 TWh per år. Gennem tiden blev dæmningen hyldet som et af de største resultater af de sovjetiske industrialiseringsprogrammer. Efter sovjetumionens opløsning blev vandkraftværket privatiseret.

Billeder

Referencer

Eksterne henvisninger 

Reservoirer på Dnepr
Etableret i 1932
Dnipropetrovsk oblast
Zaporizjzja oblast